PTTGC ลุยตั้งบริษัทย่อย “จีซี เวนเจอร์ส” ร่วมทุนธุรกิจปิโตรเคมีเกาหลี-ญี่ปุ่น
PTTGC ลุยตั้งบ.ย่อย "จีซี เวนเจอร์ส" รองรับลงทุนรูปแบบ Corporate Venture Capital เสริมศักยภาพแข่งขัน
22 พ.ค. 2561

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า ที่ประชุมคณะกรรมการบริษัท ครั้งที่ 5/2561 ในวันนี้ (21 พ.ค.) ได้อนุมัติจัดตั้งบริษัท จีซี เวนเจอร์ส จำกัด (GC Ventures Company Limited) เพื่อทำหน้าที่เป็นเครื่องมือการลงทุน สำหรับการลงทุนในรูปแบบ Corporate Venture Capital (CVC) เพื่อการเข้าถึงเทคโนโลยีที่เกิดขึ้นใหม่ ซึ่งช่วยเสริมสร้างศักยภาพในการแข่งขันและการปรับตัวต่อการเปลี่ยนแปลงในอุตสาหกรรม โดยบริษัทจะถือหุ้นโดยตรง สัดส่วนร้อยละ 100 ในบริษัท บริษัท จีซี เวนเจอร์ส จำกัด และมีทุนจดทะเบียนเริ่มต้น 5 ล้านบาท
โดยการจัดตั้งบริษัท จีซี เวนเจอร์ส จำกัด ในครั้งนี้ เพื่อเป็นความคล่องตัวทางการลงทุนในธุรกิจปิโตรเคมีกับประเทศเกาหลีใต้ และประเทศญี่ปุ่นที่มีการเข้ามาลงทุนในธุรกิจดังกล่าวค่อนข้างมาก เนื่องจากโครงการที่จะเข้าร่วมทุนจะมีขนาดเล็กการจัดตั้งบริษัทบริษัท จีซี เวนเจอร์ส จำกัด ขึ้นมาจะเพิ่มความคล่องตัวสำหรับขั้นตอนการขออนุมัติร่วมลงทุน